**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januara 2020 do 31. decembra 2021**

**ZAHTEV ZA DOSTAVLJANJE IZJAVE O ZAINTERESOVANOSTI**

**za pružanje podrške Ministarstvu prosvete, nauke i tehnološkog razvoja u stvaranju preduslova za razvoj profila sektora**

Vlada Republike Srbije dobila je donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period 1. januara 2020. do 31. decembra 2021, godine i ima nameru da deo sredstava usmeri na finansiranje ove aktivnosti.

**Ciljevi angažovanja**

Od angažovanog konsultanta se očekuje da pripremi analitičku podlogu za izradu koncepcijskih okvira za povezivanje liste kvalifikacija i liste zanimanja, zatim za povezivanje liste zanimanja i liste kvalifikacija koje su u prethodnom periodu bile korišćene sa listom zanimanja i listom kvalifikacija koje se sada koriste/ koje će biti verifikovane, a sve u cilju stvaranja preduslova za primenu jedinstvene metodologije za razvoj profila sektora.

### Kontekst zadataka

Ovaj projektni zadatak predstavlja podršku Ministarstvu prosvete, nauke i tehnološkog razvoja (u daljem tekstu: MPNTR) u stvaranju preduslova za razvoj profila sektora. Naime, u okviru Projekta IPA 2014 Razvoj integrisanog nacionalnog sistema kvalifikacija u Republici Srbiji sačinjen je predlog metodologije za razvoj profila sektora. Predlog metodologije sadrži i izveštajne tabele koje se odnose na analizu odnosa ponude i potražnje za sektorskim zanimanima i kvalifikacijama i kao takve one dominantno počivaju na podacima Centralnog registra za obavezno socijalno osiguranje (u daljem tekstu: CROSO) i Nacionalne službe za zapošljavanje (u daljem tekstu: NSZ). Osnovni preduslovi za izradu profila jednog sektora u skladu sa razvijenim predlogom metodologije su: postojanje Liste kvalifikacija i Liste zanimanja; postojanje veza između Liste zanimanja i Liste kvalifikacija; postojanje evidencije o listi studijskih programa i njihove povezanosti sa Listom kvalifikacija, mapirana sektorska zanimanja i sektorske kvalifikacije i sl. U toku razvoja metodologije i obavljanja serije konsultativnih sastanaka sa socijalnim partnerima uočeni su brojni izazovi, odnosno utvrđeno je da osnovni preduslovi za razvoj profila sektora nisu obezbeđeni. Sve navedeno dovodi do nemogućnosti sagledavanja ključnih indikatora profila sektora kao što su: sektorska kvalifikaciona struktura radne snage, nemogućnost sagledavanja sektorskih zanimanja na kojima radna snaga radi ili je radila, povezanosti sektorskih kvalifikacija i zanimanja, odnosno davanje odgovora na pitanje na kojim poslovima radi radna snaga sa sektorskim kvalifikacijama, nemogućnost sagledavanja stope promena, odnosno trendova sektorske nezaposlenosti i zapošljavanja radne snage kroz duži vremenski period i sl.

Uzimajući u obzir navedeno, zadaci definisani unutar ovog ToR-a nalaze se upravo u funkciji stvaranja preduslova za primenu jedinstvene metodologije za razvoj profila sektora. Važno je istaći da su u međuvremenu osnovana sektorska veća koja profile sektorske koriste kao analitičku osnovu za donošenje odluka, što dalje ukazuje na potrebu ujednačenosti u prikupljanju i analiziranju podataka relevantnih za odluke sektskih veća.

**Projektni zadatak obuhvata:**

* priprema analitičke podloge za izradu koncepcijskog okvira za povezivanje liste kvalifikacija i liste zanimanja Republike Srbije na osnovu primene statističkih metoda;
* izrada Finalnog izveštaja koji obuhvata analitičku podlogu za izradu koncepcijskog okvira za povezivanje liste kvalifikacija i liste zanimanja Republike Srbije na osnovu primene statističkih metoda, a u skladu sa komentarima dobijenim od MPNTR;
* priprema analitičke podloge za izradu koncepcijskog okvira za povezivanje zanimanja iz Odluke o Jedinstvenom kodeksu šifara za unošenje i šifriranje podataka u evidencijama u oblasti rada („Službeni list SRJ”, br. 97/98, 25/00 i „Službeni glasnik RS”, broj 15/10 – dr. Pravilnik)) i zanimanja iz Odluke o jedinstvenom kodeksu šifara za unošenje i šifriranje podataka u evidencijama u oblasti rada (Službenom glasniku RS, broj 57/18), utemeljene na analizi šifarnika i primeni statističkih metoda (podaci CROSO, NSZ i sl.);
* izrada Finalnog izveštaja koji obuhvata analitičku podlogu za izradu koncepcijskog okvira za povezivanje zanimanja iz Odluke o Jedinstvenom kodeksu šifara za unošenje i šifriranje podataka u evidencijama u oblasti rada („Službeni list SRJ”, br. 97/98, 25/00 i „Službeni glasnik RS”, broj 15/10 – dr. Pravilnik) i zanimanja iz Odluke o jedinstvenom kodeksu šifara za unošenje i šifriranje podataka u evidencijama u oblasti rada (Službenom glasniku RS, broj 57/18), u skladu sa komentarima dobijenim od MPNTR;
* priprema analitičke podloge za izradu koncepcijskog okvira za povezivanje kvalifikacija iz Odluke o Jedinstvenom kodeksu šifara za unošenje i šifriranje podataka u evidencijama u oblasti rada („Službeni list SRJ”, br. 97/98, 25/00 i „Službeni glasnik RS”, broj 15/10 – dr. Pravilnik) i liste kvalifikacija koja će biti usvojena od strane MPNTR, utemeljene na analizi šifarnika i primeni statističkih metoda (podaci CROSO, NSZ i sl.);
* izrada Finalnog izveštaja koji obuhvata analitičku podlogu za izradu koncepcijskog okvira za povezivanje kvalifikacija iz Odluke o Jedinstvenom kodeksu šifara za unošenje i šifriranje podataka u evidencijama u oblasti rada („Službeni list SRJ”, br. 97/98, 25/00 i „Službeni glasnik RS”, broj 15/10 – dr. Pravilnik) i liste kvalifikacija koja će biti usvojena od strane MPNTR, u skladu sa komentarima dobijenim od MPNTR;
* prezentacija i diskusija rezultata na poziv MPNTR.

### Trajanje angažmana

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021. godine. Konsultant koji ispuni kriterijume će biti angažovan u periodu odoktobra 2020. do 30. avgusta 2021.

**\*\*\***

**Zainteresovani konsultant/konsultantkinja treba da ispunjava sledeće uslove:**

* univerzitetska diploma iz ekonomije, javne uprave, društvenih nauka, statistike ili druge relevantne oblasti, najmanje 240 ESPB;
* najmanje 3 godine radnog iskustva na poslovima analize tržišta rada, pri čemu će se iskustvo na razvijanju indikatora za razvoj profila sektora posmatrati kao prednost;
* najmanje jedno međunarodno angažovanje u poslednjih 5 godina u oblasti obrazovanja;
* iskustvo u korišćenju Big Data analitike za poboljšanje tradicionalnih informacija o tržištu rada, uključujući upotrebu relevantnih klasifikacija kao što su ISCO[[1]](#footnote-1), ISCED[[2]](#footnote-2), ESCO[[3]](#footnote-3)
* radno iskustvo na projektima u oblasti razvoja indikatora tržišta rada, predviđanja i prognoziranja veština;
* odlične verbalne i pismene veštine komunikacija na srpskom i engleskom jeziku.

Izbor će se vršiti primenom metode: **„Izbor konsultanata na osnovu kvaliteta i cene“** u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na [**http://socijalnoukljucivanje.gov.rs/wp-content/uploads/2020/04/Prilog-broj-4.doc**](http://socijalnoukljucivanje.gov.rs/wp-content/uploads/2020/04/Prilog-broj-4.doc)

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 27.10.2020. - 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na e-mail [a.roncevic@gov.rs](mailto:a.roncevic@gov.rs)

1. ISCO is the International Standard Classification of Occupation [↑](#footnote-ref-1)
2. ISCED is the International Standard Classification of Education [↑](#footnote-ref-2)
3. ESCO is the multilingual taxonomy of European Skills/Competences Qualification and Occupation [↑](#footnote-ref-3)